text.text: < Back to main show
text.text_idx: #000000
text.text: < العودة إلى العرض الرئيسي
text.text_idx: #000001
text.text: الهروب من السودان
text.text_idx: #000002
text.text: العيشُ في جسدٍ سَمين
text.text_idx: #000004
text.text: اشمعنا أم كلثوم
text.text_idx: #000006
text.text: الشغف، الفنّ بين الورقة والقلم
text.text_idx: #000007
text.text: حب بأوراقٍ ثبوتية
text.text_idx: #000009
text.text: عبير من رام الله ومحمد من القدس، يفصل المدينتين أقل من 20 كم، لكن بفعل الاحتلال باتت المسافة أكبر وأصعب. تجاوز الاحتلال الجغرافيا والمكان وفرض قوانين تقتحم حياة الناس وقلوبهم.
text.text_idx: #000010
text.text: أعدّت هذه الحلقة رند خضير، بدعم تحريري من نادين شاكر، شهد الطخيم، هبة عفيفي، دانا بالوط، هبة فيشر، شهد بني عودة. تصميم صوتي وتأليف موسيقي لمحمد خريزات. برنامج بحب من إنتاج شبكة كيرنينج كلتشرز.
text.text_idx: #000011
text.text: يمكنكم دعم هذا البرنامج عبر /kerningcultures بمبلغ يبدأ من دولار واحد في الشهر.
text.text_idx: #000012
text.text: شهد بني عودة : قصص الحب في حياتنا مرات بتصطدم بكثير عوائق، وفي قصتنا اليوم من فلسطين التحديات كانت بين أوراق ومدن وحواجز فرضت مش بس على حياة الناس، بس كمان على خيارات كتير شخصية. رند خضير منتجتنا من رام الله اختارت لنا هاي القصة.
text.text_idx: #000013
text.text: شهد : بهاي القصة رح نحتاج ندخل في تفاصيل قانونية معقدة شوي، فبدكم تتحملونا لأن مافي مفر. التحايل على العقبات القانونية جزء كبير من حياة عبير و محمد.
text.text_idx: #000015
text.text: عبير: حنون كتير، كتير حدا حنون وحدا كتير طيب، انا حدا عصبي، وهو عكسي هو حدا بستحمل فقادر يكملني. بيكملني في كلشي تقريباً.
text.text_idx: #000016
text.text: محمد: شخصية عبير قوية من أيام الجامعة بعرف يعني والاشي المميز..انه.. التحدي يعني بتستسلمش بسهولة.
text.text_idx: #000017
text.text: رند: يمكن إنه تكون عنيد أو تخوض تحدي مش أمور أساسية في كل العلاقات، بس عبير ومحمد لو ما امتلكوهم يمكن كان خسروا بعض. عبير ومحمد من فلسطين. والي ما زارها لازم يتخيل معي بلد محتلة من بداية القرن العشرين، الاحتلال تجاوز الجغرافيا والمكان وفرض قوانين تقتحم حياة الناس وقلوبهم...
text.text_idx: #000018
text.text: عبير: بس لما صار الموضوع كتير جدي و إجوا يطلبو وهيك.. كانو رافضين من البداية لما سمعوا انه في بنت من رام الله.احنا مش رسمي، وفش أمل يمكن.. وبدنا انحارب لثمن أشهر، وما كنا عارفين اذا في أصلا إذا في أمل أو لاء، كنا قاعدين متمسكين في بعض لوصلنا لمرحلة أنا حكتله حتى اذا ما بنتجوز انا ما بدي غيرك
text.text_idx: #000019
text.text: رند: عبير من مدينة رام الله يعني بتحمل هوية خضراء وهي بطاقة هوية السلطة الفلسطينية والي مثل عبير من الضفة الغربية أو غزة غير مسموح أنهم يعيشو في القدس.
text.text_idx: #000020
text.text: ومحمد من القدس ويحمل هوية زرقاء وهي بطاقة هوية اسرائيلية للفلسطينيين الي بعيشو في داخل القدس وهذه الهوية حق إقامة في القدس وتسقط عن صاحبها في حال استقرّ في أي مكان خارج حدود القدس. يعني عبير بمنعها الاحتلال الاسرائيلي تعيش داخل القدس، ومحمد ما بقدر يعيش إلا داخل حدود القدس.
text.text_idx: #000021
text.text: ومن هون بدأت الأمور تتعقد وصار في مخاوف كثير.
text.text_idx: #000022
text.text: ركبت سيارتي و سقت لمنطقة كفر عقب شمال مدينة القدس المحتلة.
text.text_idx: #000023
text.text: عبير: أنا واياه دارسين نفس التخصص، سايكولوجي.. ماجور سايكولوجي و ماينور سوسيولوجي في جامعة بيرزيت، فبلشنا كزملاء بناخد كورسات مع بعض، بعدين صرنا شلة مع بعض الصبايا والشباب، وبس لا يتخطى الزمالة كان وبعد ما تخرجنا ضلينا على تواصل... اذا اجى على رام الله يبعتلي لأنه هو سكان القدس، لما يجي فيجي يبعت انه انا جاي بحب اشوفك ، مرات اسافر، يكون عيد حدا فينا نبعت لبعض، يعني كنا على تواصل
text.text_idx: #000024
text.text: رند: الي بفصل بين المدينتين مسافة 19 كيلومتر يعني بالسيارة تستغرق 5 دقائق، لكن بفعل الاحتلال الاسرائيلي الطريق فعلياً بتحتاج ساعة... ساعتين ويمكن ثلاثة. لأنه الشارع إلى بفصل المدينتين في واحد من أكبر الحواجز العسكرية الإسرائيلية، وبجانب الحاجز قام الاحتلال الاسرائيلي ببناء جدار الفصل العنصري وهو جدار اسمنتي يصل ارتفاعه إلى أكثر من 8 متر بهدف فصل المدن الفلسطينية ومصادرة المزيد من الأراضي .
text.text_idx: #000025
text.text: وعبير مثل بقية سكان الضفة الغربية الاحتلال بمنعها من دخول القدس إلا في حال قدمت طلب وحصلت على تصريح من الجانب الاسرائيلي وعادة يمنح التصريح لسبب طبي أو مرافقة مريض ويُعطى بعد تحديد اليوم وساعات الدخول والخروج من القدس.
text.text_idx: #000026
text.text: وفعلا في يوم والد عبير كان مريض ومتواجد في مستشفى داخل القدس وعبير حصلت على تصريح للمرافقة
text.text_idx: #000027
text.text: محمد: شفت على الفيسبوك ابوها موجود في مستشفى المقاصد الي هي في مدينة القدس هي مستشفى عربي موجودة في مدينة القدس، فبتعرفي انه عبير صعب عليها تيجي على مدينة القدس وانه ماخدين تصاريح انهم يدخلوا وأبوها كذلك، فاتصلت معها طوالي
text.text_idx: #000028
text.text: عبير: وتاني يوم كان عندي في المستشفى، حامل هيك شاب داخل علينا حامل علبة شوكلاتة كبيرة وقعد وقضى يوم كامل معنا ضل للمسا معي
text.text_idx: #000029
text.text: وبلشت من هون بلشت القصة
text.text_idx: #000030
text.text: رند: بس انتي شكلك كتير متذكره تفاصيل
text.text_idx: #000031
text.text: عبير: ضحكت آه.. متزكرة قصتنا كتير بالتفاصيل مش زابطة انساها بالعكس بتعلق فيها كتير بحبها
text.text_idx: #000032
text.text: رند: من هون بدات قصة الحب، من القدس..
text.text_idx: #000033
text.text: عبير: كان يعرف اني بحب البحر كتير، فاخدني مشوار وقتها على البحر، واحنا واقفين على الصخرات حكالي انا بحبك، وانا قلت له انه عندي نفس المشاعر انه انا كمان بحبه اظن كانت ثواني بس لحظة كل واحد فينا يعبر للتاني عن حبه وانقلبت المشاعر كانه صارلنا سنين بنحب بعض وبنعرف بعض كحبيبين
text.text_idx: #000034
text.text: اه انا حكيت لاهلي وفعلا هو الموضوع اتطور لرسمي، ليوم يومين بعدين وقف الموضوع
text.text_idx: #000036
text.text: الي هو بلش الرفض هون ووقف موضوعنا ل8 أشهر، يعني 8 أشهر على اقل نسمع كلمة مستحيل، مستحيل تاخذ إنت وعبير بعض
text.text_idx: #000037
text.text: فصار في عندهم الهاجس أنا من رام الله وهذا الاشي رح يسبب لهم مشاكل وعبء مادي لابنهم، وبخافوا انه تنسحب منه الهوية، أو يصيرفي معه مشكلة في الهوية أو أي اشي
text.text_idx: #000038
text.text: ويمكن هذا نوع من الفصل العنصري المخيف الي فرضه سلطة الاحتلال علينا، والي صار هاجس عند ناس كتير، لاء انا بخاف ابني يخسر هويته ولا انا يصير عندي ضرر، بدل ما انت اتروح تاخد وحدة من رام الله، هيهم مالهم معبا بنات فلسطينيات بالقدس في ناس فعلا بمشوا في هذا الاشي وبخففوا وجع راس وغلبة ومشاكل كتير اقتصادية ونفسية واجتماعية وكتير قصص. و في ناس بيكملوا واذا بتظبط معهم أو ما بتظبط واحنا كنا من هذه الحالات
text.text_idx: #000039
text.text: وانا لو حسيت في شك انه محمد متردد واحد بالمليون كان بنهني العلاقة، بس هو كان متمسك في مليون بالمية وكان مفهم اهله انا ما باخد الا عبير
text.text_idx: #000040
text.text: وضلينا احنا 8 أشهر ،حرب بناضل عشان ناخد بعض الحرب ما كان في اشي مباشر، وكان الحرب مع محمد واهله.
text.text_idx: #000041
text.text: عبير: لا لا انشالله ما بتخوفك
text.text_idx: #000043
text.text: رند: لأنه قلتلك أنا كمان شريكي هوية قدس وأنا هوية ضفة يعني أنا كمان بدي اسمع اشوف شو صار بعدين
text.text_idx: #000044
text.text: عبير: بعتلي مسدج قالي بدي رقم ابوكي، بحكيله ليش بدك رقم بابا، بحكيلي أبوي بدوا بحكي معه بكره، بيحكلي انه كل شي تمام واهلي وافقوا واهلي بده يجيوا زيارة يتعرفوا بس يتعرفوا على اهلك..
text.text_idx: #000047
text.text: رند: اتجوزوا.. وعبير عاشت في الفترة الأولى بالقدس بدون تصريح من الجانب الإسرائيلي، يعني كانت تمر عن الحواجز الاسرائيلية مُخاطرة ولو انمسكت العقاب إلها ولمحمد بسحب السيارة ودفع مبالغ مالية عالية واعتقال قد يصل لسنوات
text.text_idx: #000050
text.text: عبير: اتجهز بيتي... وانا بس روحت شفته مرة وحدة فقلنا أوك هذه الشقة تمام تمام واخدناها. وبعدين لما صار ينزل العفش وأدوات الكهرباء أو إشي أنا مش موجودة أنا مو معي تصريح فكان محمد واصحابه أو قرايبه هم الي يساعدوه في التنزيل وهيك
text.text_idx: #000051
text.text: انا سافرت على شهر العسل، ورجعت يعني بعد عرسي بشهر لشفت البيت ودخلت بيتي وانا ما معي تصريح. يعني أنا برده رجعت وأنا ما معي تصريح ودخلت بيتي وانا ما معي تصريح. فأنا ضليت شهر كامل امرق عند حزمة تهريب، بتظبط انهم ما يوقفونا، مع كل المخاطر وكل الرعب والخوف كانت تسلك معنا يعني ما بنعرف كيف بس مكانش إشي لا كان آمن ولا مريح وفي اله تبعات كتير سيئة...
text.text_idx: #000052
text.text: فضلينا شهر كامل هيك، بعدين شفنا انه هاي مش عيشة... فإحنا مضطرين نلجأ للخيار التاني، والي هو قبل الزواج ما كان خيار نهائياً الي والي هو كفر عقب
text.text_idx: #000054
text.text: رند: كفر عقب، تعتبر حل لكثير من العائلات المقدسية والأزواج مثل عبير ومحمد، هذه المنطقة جغرافياً تابعة للقدس وتحت إدارة الاحتلال الاسرائيلي لكن فصلها جدار الفصل العنصري والحواجز العسكرية عن القدس، وما زال بإمكان المقدسيين العيش فيها والحفاظ على هوياتهم المقدسية. يعني محمد بعيش فيها وبحافظ على هويته وفي نفس الوقت عبير كمان بتقدر تعيش فيها وما بتحتاج تصريح لدخول القدس.
text.text_idx: #000055
text.text: لكن هذا الحل مش مثالي كما يبدو.. هذه المنطقة صعبة الحياة فيها.. مساحتها صغيرة وفيها كثافة سكانية عالية.. بدون بنية تحتية وخدمات عامة وصحية.. في المقابل السكان بيدفعوا ضرائب عالية للحكومة الاسرائيلية على خدمات غير متوفرة أساسا.
text.text_idx: #000056
text.text: محمد: طبعا الي بدخل كفر عقب ببين انه هذه المنطقة من العشوائيات، بنايات ناطحات سحاب فشي بنية تحتية زي العالم
text.text_idx: #000057
text.text: مادياً طبعاً إنو مرهق، احسبيها انا هلا بشتغل في القدس اذا بدي انزل على القدس على شغلي بدها تلكفني السيارة من لا يقل عن 70 – 100 شيكل باليوم ، والواحد بمشي كتير كيلومترات واذا مسكرين أصلاً المنطقة هاي بدك تلف عن حاجز ثاني أبعد ب 50 – 60 كيلو، فانا بطبيعة عملي كأستاذ المفروض انا بروح على المدرسة أهون على الطلاب واذا عندهم مشاكل انا بدي احلها بروح بدي حدا يحللي مشاكلي
text.text_idx: #000058
text.text: (محمد بضحك) مرة كان في عرس لما سكنا في كفر عقب بشهر بتذكر كان في عرس لقريبتي في القدس أو عيد أضحى.. فرحنا ع الحاجز اسمحيلي احكيلك بهدلتنا المجندة انه مسكت ممكسك ..انا مرتي هوية ضفة وبدون تصريح ، بهدلتني وغابت ربع ساعة ونادت كل الحاجز، واجت حكت بديش اسويلك مشكلة يلا روح وارجع على الدار فاحنا رجعنا بس ما رجعنا على دار، لفينا من حاجز تاني الي هو مدخل ثالث للقدس .. وكلشي تمام
text.text_idx: #000059
text.text: (صاروا يضحكوا عبير ومحمد)
text.text_idx: #000060
text.text: عبير: ما عنا مشكلة ما بنستسلم بنلف من أي حاجز
text.text_idx: #000061
text.text: محمد: بالنهاية هذا احتلال، إذا حكولك إشي لف... بالنهاية هو احتلال يعني ما بده مصلحتنا لا انا بدي انبسط انا ومرتي بدنا نطلع، بدنا انعاند هذا الاحتلال
text.text_idx: #000062
text.text: رند: وفي نفس الفترة قرروا عبير ومحمد ينجبوا أول طفل...وبدأ التعامل مع مجموعة طويلة ومعقّدة من القوانين واللوائح الاسرائيلية، والي غالبًا ما بتكون معروفة أو مفهومة للمقدسيين، بس النقطة الأساسية أنه عشان يحصل الطفل على هوية مقدسية لازم عبير تولد داخل القدس...
text.text_idx: #000063
text.text: عبير: انا في ولادتي الأولى لأنها أول تجربة كنت على اعصابي دايما، لانه ما كنت عارفة لازم اولد وانا ما معي تصريح نهائي، بس اخد تصريح لما يكون عندي موعد بالمستشفى وبيعطوني تصريح محدد بيوم واحد واكون في انتظاره، انه عبال ما يطلع يجيب لي اياه محمد فاستأذن دغري من شغلي واضل طالعة على موعدي
text.text_idx: #000064
text.text: في الحمل الاول كان في خوف كتير كبير، انه أنا دايما بدي على الموعد وانه يكون معي تصريح، ولوقت الشهر الأخير أعطوني اسبوعين في الشهر التاسع تصريح وطلعت اخواني معي كمرافقة عشان يكونو عيلتي موجودة معي، برضه هاي كنت خايفة منه، كانه يضلوا يحكولي اخوانك شباب شو بدك فيهم احكيلهم لا بدي اخواني وبدي اياهم يكونو معي،و يشوفوا أول بابي إلي، ولاول حفيدة النا يكونو معي، فكنت اطلع من تصريح الطبي في آخر شهر طلعت لاخواني،
text.text_idx: #000065
text.text: رند: وسط كل المشاعر والسعادة بوجود إيليا وحصولها على هوية القدس. لكن الوضع الحالي لعبير ومحمد مازال صعب
text.text_idx: #000068
text.text: والحل الوحيد في حالتهم وللخروج من أزمة العيش في كفر عقب هو تقديم معاملة لم شمل لعبير، اللي المفترض هذه المعاملة تمكن عبير من الحصول على الهوية المقدسية.. بس دقيقة أوضح أكثر، صح هذا قانون اسرائيلي موجود ولكن تم وقف ومنع لم شمل العائلات الفلسطينية في عام 2003، و للمفارقة حينها أُصدر القرار تحت عنوان “قانون ساعة” وهذا القانون مستمر وتتوسع بنوده منذ 17 سنة لليوم
text.text_idx: #000069
text.text: ومن عام 2003 أصبح تقديم معاملة لم الشمل يعني في المقابل إعطاء تصريح سنوي فقط، لحاملي هوية السلطة الفلسطينية
text.text_idx: #000070
text.text: بشكل عام الحكومة الاسرائيلية تبرر قانون منع لم الشمل وقوانين مشابها بذرائع أمنية، لكن هو في الحقيقة جزء من صراع ديموغرافي ممتد بين الطرفين بتحاول إسرائيل فيه تزيد من صعوبة زواج الفلسطينيين للحد من زيادة أعدادهم
text.text_idx: #000071
text.text: محمد: رافضين طلبات لم الشمل، بس الي احنا بنساوي يصير عند عبير إقامة وهو تصريح مثلا دخول للقدس وداخل حدود مدينة القدس ل 24 ساعة وهذا الإشي بتجدد سنوي
text.text_idx: #000072
text.text: بتعبي طلب مبدئي بتحكي عقد الزواج الاسرائيلي معلومات عني وعن عبير، وبعد كم شهر بجيلك بالبريد موعد بعد أشهر في وزارة الداخلية وموجود في هذا الطلب كتير كبير، كتير في معلومات لازم تعبيها وكتير اوراق لازم اتلميها من شغلي من البنوك... عبير كمان طلبوا منها اطلع شي من الداخلية من السلطة كتير شغلات لازم تطلعيها منها حسن سلوك، وكل هذه الأمور مكلفة ماديا ومرهقة نفسيا
text.text_idx: #000073
text.text: رند: وحصلت بالنهاية عبير على التصريح اللي بتجدد سنوياً وهم لسا عايشين في كفر عقب، ولكن على الأقل بتقدر تدخل القدس مع محمد وإيليا، مع أنه التصريح يعني ورقة عبور للقدس لكن مع شروط سلك طرق وحواجز إسرائيلية محددة وتوقيف وتفتيش وتضييق لساعات الدخول والخروج من القدس.
text.text_idx: #000074
text.text: وبعد سنتين في شهر نيسان 2017 كانوا عبير ومحمد متحمسين وبانتظار المولود الثاني
text.text_idx: #000075
text.text: عبير: آرام ولادته كانت اكشن يعني حدث من نوع آخر، اللي هو كنت نايمه في البيت في كفر عقب وولدت أو بلشت المخاض بسموها أو نزلت مية الراس، فصحيت زوجي بسرعة واتصلنا في الدكتور بسرعة وقالوا انه لازم اطلع هلا على المستشفى، انا في كفر عقب والمستشفى في القدس، طبعاً أنا كنت اصرخ في هذا الوقت كان الوجع الي لا يوصف، كنت صراخ صراخ كل ما تجيني كل طلقة ووصلنا حاجز قلنديا كان مأزم جداً فصار لازم جوزي يلف عن حاجز حزما. كان الوقت كتير صعب واضل.. وكان مرعب بالنسبة الي جد كان في فيلم رعب
text.text_idx: #000076
text.text: يعني أنا كنت احكي لدكتوري انا عم بموت يعني انا عم بموت أنا حاسة رح اموت قبل ما أوصل المستشفى، والدكتور كان كتير متوتر وكل ثانية يحكي مع محمد إنو وين وصلتوا وين صرتوا؟ وصلتوا الحاجز؟ وهو بكونوا زي مسلكين للسيارات المفروض انصف على الدور، بس محمد طلع عنهم راح على مسلك ثالث
text.text_idx: #000077
text.text: محمد: اجو لجنود.
text.text_idx: #000078
text.text: (محمد بدخل يشرح وضع الحاجز: شو بتساوي إنت بالعبري)
text.text_idx: #000079
text.text: عبير: فأنا صرخت (ضحك) انا بتذكر انا طلقت أنا صرخت محمد طلع الوراق، وأنا كنت بصرخ مش فاهمة أي إشي بصراحة أنا ما بفهم عبري فهو جوزي اللي يترجملي. هم يحكوا معه باللغة العبرية وهو عم بحكيلهم انه هي عم تولد وهم شايفين كيف شكلي فانا شفت محمد بطول لوراق صرت اصرخ اجت طلقة انا جدا موجوعة مش فاهمة شو بصير انتو لسا بدكم وراق فقلت لاااء صرت اصرخ. شافو هويته بعدين فتحولنا الحاجز ومرقونا. كان الاشي كتير مخيف، كتير متعب، انا بالنسبة الي كتير مؤلم، بس الحمدلله مرق، مرقنا.
text.text_idx: #000080
text.text: محمد: جبنا آرام
text.text_idx: #000081
text.text: عبير: جبنا آرام
text.text_idx: #000082
text.text: محمد: آه طبعاًً صعب جدا، هذه التفاصيل الي بدو يخوض تجربة انه يتزوج من الضفة والعكس بدو يخوض هذه التفاصيل يعني بدو يخوض تفاصيل حلوة وتفاصيل صعبة جدا، طبعا بتذكرها لبعدين اذا مرت بسلام زي كيف احنا بتذكر هذا الموضوع طبعا بتأثر حتى لو هلأ حتى لبعد سنة متأثرين في الموضوع.
text.text_idx: #000083
text.text: كلنا بنعاني من نفس الإشي بس انه حلو كله مشترك كلنا بنتحدى، يعني كنت قبل الناس تيجي تحكيلك بتتفلسفوا أو بنزيدها لما بنقولك آه الزواج مقاومة، لا مزبوط احنا عنا الفلسطينيين زواجنا مقاومة، اولادنا مقاومة، لما انا اروح بخلف وبمرق حواجز وبعمل ومصرة ولادي بدهم ياخدوا حقهم وبدهم ياخدوا هويتهم هذا نوع من أنواع المقاومة تبعيتنا، فإحنا مش بنتفلسف ومش بنزيدها الحمد لله كل شي عندنا مقاومة وقادرين ومكملين ومستمرين.
text.text_idx: #000085
text.text: شهد: هذه الحلقة من “بحب” من إعداد رند خضير، التصميم الصوتي والتأليف الموسيقي لمصمم الصوت محمد خريزات. شكر كبير لكل طاقم الفريق للدعم التحريري، دانا بالوط، هبة فيشر، شهد الطخيم، نادين شاكر، مديرة الإنتاج هبة عفيفي وأنا شهد بني عودة مضيفة ومحررة البرنامج.
text.text_idx: #000086
text.text: برنامج بحب من إنتاج شبكة كيرنينج كلتشرز، وثائقياتٌ صوتية من أنحاء الشرق الأوسط تنطلق من الحب بكل أنواعه.
text.text_idx: #000087
text.text: طلب صغير من كل مستمعينا، إذا حبيتو الحلقة شاركونا تقييمكم واتركوا لنا رأيكم. التقييم والرأي بيساهم كتير في إن الناس تلاقينا على منصات بودكاست أكتر. وإذا حبيتو الحلقة شاركوها من أصحابكم، خصوصاً الأصدقاء اللي لسه ما اكتشفوا عالم البودكاست. احكوا لهم عن عالم التدوين الصوتي وعن القصص المتنوعة وعن المحتوى اللي ممكن يلاقوه في هاي المنصات. شكراً للاستماع وإلى اللقاء في حلقة جديدة من برنامج بحب.
text.text_idx: #000088
text.text: BlogالمدونةCareersوظائف
text.text_idx: #000089
text.text: For Partnersللشركات Become a Patronادعمنا
text.text_idx: #000090
text.text: Follow Us تابعنا على
text.text_idx: #000091